
R E F E R A T   D E   A P R O B A R E 
privind rectificarea  bugetului local al Municipiului Brad pe anul 2025

La bugetul local al Municipiului Brad pe anul 2025 s-au încasat venituri în plus față de cele prognozate în cuantum de 3.926,39 mii lei de la Ministerul, Dezvoltării Lucrărilor Publice și Administrației, reprezentînd tranfer sume din PNRR pentru următoarele obiective de investiții: ”Reabilitare termică pentru creșterea eficenței energetice la Școala Gimnazială Mircea Sântimbreanu Brad”, ”Reabilitare termică pentru creșterea eficenței energetice a Secției de Pediatrie din cadrul Spitalului Municipal Brad”, ”Reabilitare termică pentru creșterea eficenței energetice a Secției de Ginecologie din cadrul Spitalului Municipal Brad” și ”Reabilitare termică pentru creșterea eficenței energetice a clădirii administrative a Serviciului Public de Desfacere Han, Piață și Obor”.
Astfel, veniturile se stabilesc în sumă de 92.250,49 mii lei, iar cheltuielile în sumă de 101.015,63 mii lei, după cum rezultă din Referatul nr. 46569/27.10.2025 al Serviciului Buget, Finanțe, Contabilitate, Taxe și Impozite Locale din aparatul de specialitate al Primarului Municipiului Brad.
	Veniturile bugetului local al Municipiului Brad pe anul 2025 se majorează cu suma de 3.926,39 mii lei la capitolul bugetar  42.02.  ”Subvenții de la bugetul de stat ”.
	 Cheltuielile bugetului local al Municipiului Brad pe anul 2025 se majorează cu suma de 3.926,39 mii lei la următoarele capitole bugetare:
- 65.02.  ” Învățământ ” ...................................................................   2.165,78 mii lei;
- 66.02.  ” Sănătate ”........................................................................    1.148,63 mii lei;
- 70.02.  ” Locuințe, servicii și dezvoltare publică” .........................      611,78 mii lei.
De asemenea, suma de 6.356,80 mii lei, încasată ca și plăți efectuate în anul precedent și recuperate în anul curent, la titlul bugetar ”Proiecte cu finanțare nerambursabilă postadereare”  al Subcapitolului bugetar 70.02.07.00 ”Alimentare cu gaze naturale în localități” se va utilizarea conform Anexelor nr. 2 și nr. 3 la proiectul de hotărâre.
	În contextul celor de mai sus, am inițiat prezentul proiect de hotărâre prin care am propus rectificarea bugetului local al Municipiului Brad pe anul 2025 și îl supun spre dezbatere și aprobare plenului Consiliului Local al Municipiului Brad în forma prezentată.     
	Invoc în susţinerea propunerii mele prevederile Secţiunea a 2-a din Legea nr. 9/2025 a bugetului de stat pe anul 2025, cu modificările și completările ulterioare, ale  art.1 alin. (2), art. 8 și art. 39 din  Legea nr. 273/2006 privind finanţele publice locale, ale art. 88, art. 129 alin. (4) lit. a) din O.U.G. nr. 57/2019 privind Codul administrativ, cu modificările şi completările ulterioare.

